open-index/open-wikipedia-markdown huggingface dataset:
Markus Lie

**Markus Lie** (født 1995) er en norsk svømmer som representerer OI Svømming.

Lie representerte Norge under Kortbane-EM i svømming 2015 og det påfølgende Kortbane-VM i svømming 2016.

I 2017 ble Lie tatt ut til å representere Norge under VM i svømmesport 2017, hvor han svømte 100 m fri, 200&nbsp;m medley og 50&nbsp;m rygg.

## Medaljer i norske mesterskap

## Norske rekorder
* Norsk rekord 4×200 m fri stafett, kortbane: 7.18,92
* Norsk rekord 4x50 m medley stafett, kortbane: 1.37,62
* Norsk rekord 4x100 m medley stafett, kortbane: 3.36,94

## Referanser


## Kilder
* Medley.no med de norske rekordene
* medley.no: Medaljevinnere NM svømming
* www.medley.no: Resultater NM kortbane 2018 (PDF)
* livetiming.medley.no: NM langbane 2018
* www.medley.no: NM langbane 2019 (PDF)
* www.medley.no: NM kortbane 2019 (PDF)
* livetiming.medley.no: NM langbane 2021
* livetiming.medley.no: NM kortbane 2021
* livetiming.medley.no: NM langbane 2022
* livetiming.medley.no: NM langbane 2024
* livetiming.medley.no: NM kortbane 2024
* livetiming.medley.no: NM kortbane 2025

## Eksterne lenker
*
Ipothalia

* Se Systematisk inndeling

***Ipothalia*** er en slekt av biller som tilhører den store underfamilien Cerambycinae i familien trebukker (Cerambycidae).

## Utseende
Middelsstore, avlange, mørke trebukker, noen ganger med litt metallisk glans. Beina er mer eller mindre rødlige. Antennene er kortere enn kroppen, kraftige. leddene noe utvidete. Pronotum er avrundet med en butt tann på hver side. Dekkvingene er jevnbrede eller litt avsmalnende bakover, rundede i spissen. Beina er lange, bakbeina noe fortykkede med tydelig klubbeformede lår.

## Levevis
Larvene utvikler seg i ved av løvtrær.

## Utbredelse
Slekten er utbredt i Sørøst-Asia, fra Myanmar i vest til Borneo i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callichromatini Blanchard, 1845
******** Slekten *Ipothalia* Pascoe, 1867
********* *[[Ipothalia bicolor]]* Podaný, 1978
********* *[[Ipothalia bicoloripes]]* Pic, 1920
********* *[[Ipothalia cambodgensis]]* Gressitt & Rondon, 1970
********* *[[Ipothalia esmeralda]]* Bates, 1879
********* *[[Ipothalia femorata]]* Pascoe, 1867
********* *[[Ipothalia irrasa]]* Holzschuh, 1989
********* *[[Ipothalia lumawigi]]* Hüdepohl, 1987
********* *[[Ipothalia metallica]]* Podaný, 1978
********* *[[Ipothalia micaria]]* Holzschuh, 1990
********* *[[Ipothalia mixta]]* Podaný, 1978
********* *[[Ipothalia plicicollis]]* Pu, 1981
********* *[[Ipothalia pyrrha]]* Pascoe, 1867
********* *[[Ipothalia similis]]* Podaný, 1978

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* 
*
Villa Holme

**Villa Holme** er tegnet av arkitekt Sverre Fehn. Bygget ligger på Holmsbu i Hurum. Villa Holme eller Studio Holme ble tegnet og bygget til Fehns venn, grafisk designer og kunstner Ingolf Holme. Bygget  ble ferdigstilt i 1998. Eiendommen ligger i Nedre Jahrenvei 31 i Holmsbu. 

Villa Holme er det siste av totalt 13 private hjem som Sverre Fehn har tegnet. Fehn, i dialog med Ingolf Holme, utarbeidet en rekke skisser for bygget over en periode på 30 år, før de til slutt fant frem til en egnet tomt. Huset har en karakteristisk kvadratisk form og er innvendig bygget rundt kunstnerens arbeidsrom med høye vinduer mot fjellveggen. Mye er gjort for å skape best mulig arbeidsforhold for maleren.

Huset er i privat eie.

## Eksterne lenker
* Villa Holme
Nida (slekt)

* Se Systematisk inndeling

***Nida*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og tynne, matt brunsvarte trebukker, dekkvingene med en gulbrun lengdestripe. Kroppsformen er smal og jevnbred. Hodet er litt bredere enn pronotum, som er avrundet firkantet og betydelig lengre enn bredt. Antennene er tynne og omtrent så lange som kroppen. Dekkvingene er lange og jevnbrede. Beina er lange med klubbeformede lår.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Cleomenini Lacordaire, 1869 eller Sestyrini
******** Slekten *Nida* Pascoe, 1867  
********* *[[Nida andamanica]]* Gahan, 1906
********* *[[Nida championi]]* Gardner, 1926
********* *[[Nida flavovittata]]* Pascoe, 1867
********* *[[Nida kala]]* Gardner, 1936

## Kilder
* Katalog med utbredelsesdata 

## Eksterne lenker
* Bildegalleri 
* 
*
Synagogen i Curaçao

Den jødiske **synagogen i Curaçao** (*Mikvé Israel-Emanuel Synagoge* ( *The Hope of Israel-Emanuel Synagogue*), i Willemstad, er den eldste synagogen i Amerika som fremdeles er i bruk. Det er allment kjent som *Snoa*; det er en kortform av *esnoga*, et gammel ord for synagoge på portugisisk og ladino.

I 1659 ble det etablert et permanent jødisk samfunn. Det var sefardiske jøder, etterkommere etter jøder som ble forvist fra Spania og Portugal i 1492, og som hadde etablert seg i Amsterdam, som slo seg ned på øya.

70 menn, kvinner og barn fikk i mars 1659 kompaniets tillatelse til å bosette seg på Curaçao. Flere av dem hadde tidligere holdt til i Nederlandsk Brasil. De fikk tildelt land og flere forsøkte seg på jordbruk før de gikk over til handel, der de kunne utnytte handelsnettverk på begge sider av Atlanterhavet.

Det jødiske samfunnet slo rot og det ble bygget synagoger. Den femte av disse, fra 1696, hadde plass til 200 menn og 80 kvinner. Skattelistene for 1702 inneholdt 101 jødiske familier. I tillegg kom 25 familier som var for fattige til å betale skatt. 

Den første synagogebygningen ble kjøpt i 1674; den nåværende bygningen er fra 1732. Det jødiske museet, som ligger i tilknytning til synagogen, inneholder kopier av gravsteiner fra Beit Chaim Bleinheim i Curaçao, den eldste jødiske kirkegården som fortsatt er i bruk i Amerika.

I 1729 var synagogen fra 1703 blitt for liten og det ble besluttet å erstatte den med en ny. Den nye synagogen i Curaçao ble bygget på et sentralt sted i Willemstad og i samme arkitektoniske stil som den sefardiske synagogen i Amsterdam. Den ble innviet i 1732. Denne synagogen er fortsatt i bruk. I 1743 ble det også åpnet en synagoge i Otrabanda, den nye bydelen på den andre siden av sundet. I Willemstad bodde jødene for det meste innenfor bymuren. I 1789 bodde det 1023 jøder i Willemstad, tilsvarende 8,9 % av byens befolkning på 11543.

Selv om jøder kunne drive handel og bli velstående, og hadde religionsfrihet, hadde de ikke politiske rettigheter. Retten til å inneha offentlig embete fikk jødene i 1825.

Den andre nederlandske øya i Karibia med jødisk historie er Sint Eustatius, hvor ruinene av Honen Dalim-synagogen fra 1739 står. En enda eldre synagoge fantes på Jodensavanne i Surinam, bygget mellom 1665 og 1671. 
## Referanser

## Litteratur
* Rupert, Linda M. (2012): *Creolization and Contraband. Curaçao in the Early Modern Atlantic World*, Athens: University of Georgia Press. ISBN 9780820343051
## Eksterne lenker
*
Ischnodora

* Se Systematisk inndeling

***Ischnodora*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore, slanke og langbeinte, mørke trebukker, vanligvis med tynne, hvite striper på dekkvingene. Artene kan minne litt om vepser, men ikke så mye som mange andre Clytini. Antennene er spinkle og litt over halve kroppslengden. Pronotum er rundet, lengre enn bredt. Dekkvingene er nokså jevnbrede med rundede "skuldre". Beina er slanke, men ikke påfallende lange.

## Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
 
## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini
******** Slekten *Ischnodora* Chevrolat, 1863
********* *[[Ischnodora decolorata]]* Holzschuh, 1995
********* *[[Ischnodora macra]]* Chevrolat, 1863
********* *[[Ischnodora munda]]* Holzschuh, 1990
********* *[[Ischnodora rectangula]]* Holzschuh, 2009
********* *[[Ischnodora sanci]]* Viktora & Tichy, 2017
********* *[[Ischnodora sejugata]]* Holzschuh, 1991
********* *[[Ischnodora separanda]]* Holzschuh, 1983
********* *[[Ischnodora ugyeni]]* Holzschuh, 1989
********* *[[Ischnodora victima]]* Viktora, 2019

## Kilder

* Liste over slektene
* Katalog med utbredelsesdata, europeiske og asiatiske arter

## Eksterne lenker
* 
*
Storhaugen (Kristiansund)

**Storhaugen** er en øytopp i Kristiansund kommune på Nordmøre i  Møre og Romsdal fylke. Den er det høyeste punktet på Flatsetøya, med sine 56 moh. Beliggenheten er nordvest av Kvitnes. Stedet Kvitnes hadde tidligere fergeanløp; i forbindelsen over Freifjorden med Høgset i Gjemnes kommune. Overfarten opphørte, sommeren 1992 ved åpningen av Freifjordtunnelen.
Demelius

* Se Systematisk inndeling

***Demelius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, ganske kraftig, matt, gråspreglete trebukk.  Antennene er kraftige og omtrent så lange som kroppen, hvert ledd med en pigg i spissen. Pronotum er bredere enn langt, hver sidekant med to tenner i den fremre halvdelen, dekkvingene er nesten jevnbrede, med en liten tann i spissen.

## Utbredelse
Arten lever i Queensland, Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callidiopini Lacordaire, 1869
******** Slekten ***Demelius*** Waterhouse, 1874
********* *[[Demelius semirugosus]]* Waterhouse, 1874

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* 
*
Svømming under European Youth Summer Olympic Festival 2017

**Svømming under [[European Youth Summer Olympic Festival 2017]]** ble arrangert fra 24. til 29. juli 2017 i Aqua Sportközpont i Győr i Ungarn.

## Medaljevinnere

### Gutter

### Jenter

### Mixed events

## Referanser


## Eksterne lenker
* EYOF 2017 - Swimming
Morild (romanserie)

***Morild*** er en romanserie skrevet av Torill Karina Børnes. Første bok i serien kom ut i 2017 på Cappelen Damm forlag.

Serien er basert på norsk kystkultur i Bergensområdet ca. 1920.

Handlingen er lagt til den fiktive øya Mydla som er plassert mellom Sotra og fastlandet, i nærheten av de virkelige øyene Lerøy og Bjelkarøy. På øya Mydla finnes et handelssted ved navn Solvik. Stedet er basert på flere hundre år gamle handelssteder og fiskevær som Bukken, Glesvær og Brattholmen.

Forfatter og eier av handelsstedet Brattholmen Johan C.W. Juuhl, beskrev kystfolket og sine møter med dem.

Samfunnet på denne tiden rundt Bergen, preges av bl.a. at fisket ligger brakk, brennevinsforbudet skjerper frontene, smuglingen begynner å ta seg opp, arbeiderbevegelsen står stadig sterkere, og kommunistene boikotter den nasjonale ånd og synger heller «Internasjonalen» på 17. mai. Damenes skjørter og hår blir kortere, og flere unge kvinner trer inn i yrkeslivet. Men moralen er fortsatt streng, og fordømmelsen hard mot dem som bryter samfunnets normer.

Det hersker en sterk religiøs overbevisning og en innbitt tro på at emissæren forteller Guds ord.

## Bokliste
# *Fridas drøm* 
# *Tilflukt*
#Brenning
#Predikanten
#Isfruen
#Hulen
#Falske Toner
#Skjulte synder
#Beileren
#Jærtegn
#Uanstendige menn
#Ondt i sikte
#Rabalder
#Kjærlighetens tårer
#Skjebnevev 

## Referanser
Palmeordenen

* *[[Dasypogonaceae]]*
* palmefamilien

**Palmeordenen** (*Arecales*) er en orden innenfor blomsterplanter.

## Taksonomi
APG IV-systemet av 2016 plasserer *[[Dasypogonaceae]]* i denne ordenen etter at studier viste *[[Dasypogonaceae]]* som søster til *[[Arecaceae]]*.

## Referanser


## Eksterne lenker
* 
* NCBI Taxonomy Browser
Tom Bellfort

**Tom Bellfort** er en lydklipper. Han vant Oscar for beste lydklipp for lydarbeidet på katastrofefilmen *[[Titanic (1997)|Titanic]]* (1997) og ble også nominert for science fiction-filmen *[[Star Wars Episode I: Den skjulte trussel]]* (1999). Bellfort har også arbeidet med lyden i *[[Prinsessebruden (film)|Prinsessebruden]]* (1987), ** (1996) og *[[Fight Club]]* (1999). Han har vunnet to Primetime Emmy Awards for lydarbeidet i *[[The Young Indiana Jones Chronicles]]* (1992) og *[[The Pacific]]* (2010).

## Referanser


## Eksterne lenker
*
Christopher Boyes

**Christopher Boyes** er en amerikansk lydtekniker som har vunnet fire Oscar-priser for lydarbeidet på katastrofefilmen *[[Titanic (1997)|Titanic]]* (1997), krigsfilmen *[[Pearl Harbor (film)|Pearl Harbor]]* (2001), fantasyfilmen *[[Ringenes herre: Atter en konge]]* (2003) og eventyrfilmen *[[King Kong (2005)|King Kong]]* (2005).

## Oscar-priser
* 1997 – *[[Titanic (1997)|Titanic]]*, vant beste lydklipp
* 2001 – *[[Pearl Harbor (film)|Pearl Harbor]]*, vant beste lydklipp
* 2001 – *[[Ringenes herre: Ringens brorskap]]*, nominert til beste lydmiks
* 2002 – *[[Ringenes herre: To tårn]]*, nominert til beste lydmiks
* 2003 – *[[Ringenes herre: Atter en konge]]*, vant beste lydmiks
* 2003 – *[[Pirates of the Caribbean: The Curse of the Black Pearl]]*, nominert til beste lydmiks og beste lydklipp
* 2005 – *[[King Kong (2005)|King Kong]]*, vant beste lydmiks
* 2006 – *[[Pirates of the Caribbean: Dead Man's Chest]]*, nominert til beste lydmiks og beste lydklipp
* 2008 – *[[Iron Man (film)|Iron Man]]*, nominert til beste lydklipp
* 2009 – *[[Avatar (film)|Avatar]]*, nominert til beste lydmiks og lydklipp
* 2013 – **, nominert til beste lydmiks

## Referanser


## Eksterne lenker
*
Tina Earnshaw

**Tina Earnshaw** er en makeup-artist som ble nominert til Oscar for beste sminke under den 70. Oscar-utdelingen i 1998 for sminkearbeidet i katastrofefilmen *[[Titanic (1997)|Titanic]]*. Hun ble nominert sammen med Greg Cannom og Simon Thompson.

## Filmografi (utvalg)
*** (2014)
**[[Prometheus (film)|Prometheus]]* (2012)
**[[Mamma Mia! (film)|Mamma Mia!]]* (2008)
**[[Marley & Me (film)|Marley & Me]]* (2008)
**[[Spider-Man 3]]* (2007)
**[[Dark Water]]* (2005)
**[[Spider-Man 2]]* (2004)
**[[Bounce]]* (2000)
**[[Den talentfulle mr. Ripley (1999)|Den talentfulle mr. Ripley]]* (1999)
**[[Evig din (1998)|Evig din]]* (1998)
**[[Shakespeare in Love]]* (1998)
**[[Titanic (1997)|Titanic]]* (1997)
**[[Emma (film)|Emma]]* (1996)

## Referanser


## Eksterne lenker
*
Michael D. Ford

**Michael Dickins Ford** (født 1928, død 31. mai 2018) var en britisk scenograf og art director. Han vant Oscar for beste scenografi for eventyrfilmen *[[Jakten på den forsvunne skatten]]* (1981) og for katastrofefilmen *[[Titanic (1997)|Titanic]]* (1997). Han ble også nominert til Oscar for *[[Imperiet slår tilbake]]* (1980) og *[[Star Wars Episode VI: Jediridderen vender tilbake|Jediridderen vender tilbake]]* (1983).

## Filmografi (utvalg)
* 1980 – *[[Imperiet slår tilbake]]*, nominert til Oscar
* 1981 – *[[Jakten på den forsvunne skatten]]*, vant Oscar
* 1983 – *[[Star Wars Episode VI: Jediridderen vender tilbake|Jediridderen vender tilbake]]*, nominert til Oscar
* 1987 – *[[I skuddlinjen (James Bond)|I skuddlinjen]]*
* 1987 – *[[Solens rike]]*
* 1989 – *[[Med rett til å drepe]]*
* 1995 – *[[GoldenEye]]*
* 1997 – *[[Titanic (1997)|Titanic]]*, vant Oscar

## Referanser


## Eksterne lenker
*
Meskelv

**Meskelv** (nordsamisk: *Álddanjárga*) er ei grend i Nesseby kommune i Finnmark. Stedet ligger ved munningen av Meskelva, på nordsida av Meskefjorden, og rundt 4 kilometer øst for kommunesenteret Varangerbotn.  Grunnkretsen Meskelv hadde 33 innbyggere pr. 1. januar 2017.

Europavei 75 går gjennom Meskelv.

## Referanser
Simon Thompson (sminkør)

**Simon Thompson** er en makeup-artist som ble nominert til Oscar for beste sminke under den 70. Oscar-utdelingen i 1998 for sminkearbeidet i katastrofefilmen *[[Titanic (1997)|Titanic]]*. Han ble nominert sammen med Greg Cannom og Tina Earnshaw. Thompson har også jobbet med hårstylingen i *[[Den franske løytnantens kvinne (film)|Den franske løytnantens kvinne]]* (1981) og *[[Emma (film)|Emma]]* (1996).

## Referanser


## Eksterne lenker
*
Walter Lingner

**Walter Lingner** (1930–2021) var en utendørshåndballspiller fra Romania.

Faren til Lingner, som også het Walter, var eier av et bomullveveri og en dampmølle, mens moren, Josefine, født Broser, var hjemmeværende husmor. Walter hadde fire søsken. Han gikk på skoler i hjembyen, og avsluttet gymnaset på Bergskolen i 1948. Som sønn av en fabrikkeier ble han nektet høyere utdanning etter avsluttet gymnas, og han ble innkalt til militæret. Etter militærtjenesten arbeidet han som sivilansatt ved Arméens Sentralhus, mens han spilte for arméklubben CCA, som han vant landsmestertittelen med i 1951. Samtidig var han medlem av landslaget. 

Lingner var medlem av *Victoria CSM Sighișoara* (som senere skiftet navt til *Flamura Roșie* og igjen til *CFR Sighișoara*), som vant landsmestertittelen to ganger, i 1946 og i 1948. I 1947 og i 1949 vant laget viselandsmestertittelen. I 1955 var han medlem av landslaget som deltok i Den 5. verdensfestivalen for ungdom og studenter i Warszawa, Polen, der de vant sølvmedaljen.

I 1953 giftet han seg med en barndomsvenninne, Gerda Adleff, og de hadde til sammen fire barn. 

Walter Lingner fikk etterhvert tillatelse til å ta høyere utdanning, og i 1966 tok han avsluttende eksamen som tekstilingeniør ved Universitetet i Iași. Senere arbeidet han som sjefsingeniør ved det statlige bomullveveriet i hjembyen.

I 1977 emigrerte familien, som var Siebenbürgen-saksere, til Vest-Tyskland og bosatte seg i Düsseldorf. Han gikk av med pensjon i 1993 etter å ha arbeidet bl.a. hos Mercedes-Benz.

Lingner var æresborger av byen Sighișoara.

## Referanser
Blomsterkornell

**Blomsterkornell** (*Cornus florida* eller *Benthamia florida*) er et lite løvfellende tre i kornellfamilien. Det vokser vilt i østlige Nord-Amerika, men plantes andre steder på grunn av den rike blomstringen.

Det blir opptil 20 meter høyt og starter å blomstre når det 2 meter høyt. Barken er korkaktig og sprukket opp i rektangulære flak, 0,5–1 cm brede. Bladene er motsatte, ovale, elliptiske eller omvendt eggformede, 5–12 cm lange, 2–7 cm brede og har 5–7 par buete sidenerver. De små blomstene sitter 15–30 sammen i et rundt hode. Det er omgitt av fire hvite, av og til delvis rosa, støtteblader, som er 2–6 cm lange og 1–4,5 cm brede. Blomstringstiden er i mars–juni. Frukten er rød, mer sjelden gul, avlang, 13–18 mm lang og 6–9 mm bred.  Den er moden i august–oktober. Fruktene sitter tett sammen, men er ikke vokst sammen som hos slektningen koreakornell.

Blomsterkornell trives på mange typer jord og i ulike klimatyper. Innenfor utbredelsesområdet vokser den sammen med blant annet eik, tulipantre, sassafras, *[[Diospyros virginiana]]*, ambratre og furu. Løvet brytes ned raskere enn hos andre treslag og er viktig i omsetningen av mineraler i økosystemene. Frukten er giftig for mennesker, men etes av mange fugler og pattedyr.

Arten vokser nordover til helt sørvest i Maine, New York, helt sør i Ontario, sentrale Michigan, sentrale Illinois og sentrale Missouri. Den finnes vestover til sørøstligste Kansas, østlige Oklahoma og østlige Texas, og sørover til nordlige Florida. Isolerte populasjoner finnes i fjellene i Nuevo León og Veracruz i Mexico. Blomsterkornell er mye dyrket som prydplante i USA og andre steder. I Norge kan den bare dyrkes i de aller mildeste strøkene (herdighetssone 1–2).

## Galleri

CornusFlorida.jpg|Bark og stamme
Dogwood Cornus florida leaves.JPG|Bladverk
Flowering Dogwood Cornus florida Flower High DoF Cropped.JPG|Blomsterstand
2016-04-20 12 08 46 'Cherokee Brave' Pink Flowering Dogwood blossoms along Tranquility Court in the Franklin Farm section of Oak Hill, Fairfax County, Virginia.jpg|En rosa kultivar 'Cherokee Brave'
Benthamidia florida8.jpg|Frukt
2014-11-02 13 36 23 Flowering Dogwood during autumn along Pleasant Valley Road in Hopewell Township, New Jersey.JPG|Høstfarget blomsterkornell i en vegkant i New Jersey


## Referanser


## Eksterne lenker
*
Nesheim stasjon

**Nesheim stasjon** var en stasjon på Hardangerbana ved nordre ende av Granvinsvatnet i Granvin kommune. Den ble åpnet som stasjon 1935 da Hardangerbana ble tatt i bruk. Rundt 1950 ble den nedgradert til stoppested og var bemannet til 1. juni 1958. Stasjonen ble nedlagt da Hardangerbana stanset i 1989.

## Eksterne lenker
* Norsk Jernbaneklubb om Nesheim stasjon
Dagen da jorden smilte

**Dagen da jorden smilte** (*The Day the Earth Smiled*) refererer til datoen 19. juli 2013, da romsonden Cassini-Huygens returnerte bilder av Saturn, Saturns ringer og Jorden under en Solformørkelse, noe som hadde inntruffet to ganger tidligere (i 2006 og 2012) under dens tidligere ni år i omkrets rundt Saturn. Navnet refererer også til alle aktiviteter knyttet til denne hendelsen, såvel som til mosaikkfotografiet i seg selv.

Ifølge teamlederen og planetologen Carolyn Porco, var dette en henvendelse til hele jordens befolkning om å reflektere over deres plass i kosmos, å beundre livet på jorden og å se opp mot himmelen og smile i feiring.

Mosaikkbildet fra 19. juli ble prosessert ved Cassini Imaging Central Laboratory for Operations (CICLOPS), og lansert for offentligheten den 13. november 2013. Fotografiet viser Jorden, Mars, Venus og mange av Saturns måner. Et bilde med høyere oppløsning ble tatt av romsondens smalvinkelkamera av Jorden og dens måne som distinkte lyspunkter. Bildet ble offentliggjort like etterpå.

## Referanser
Skjervet stoppested

**Skjervet stoppested** lå langs Hardangerbana ved Moavatnet i Voss kommune (tidligere Granvin). Det ble åpnet 1935 da Hardangerbana ble tatt i bruk, og var bemannet til 1. juli 1956. Statusen ble nedgradert til holdeplass i 1956, og holdeplassen ble nedlagt da Hardangerbana ble nedlagt i 1989. Stoppestedet lå i en sterk stigning.

## Litteratur
* 

## Eksterne lenker
* Norsk Jernbaneklubb om Skjervet stoppested
Mønshaug stoppested

**Mønshaug stoppested** lå langs Hardangerbana ved Mønshaug i Voss kommune. Det ble åpnet som stoppested i 1935 da Hardangerbana ble tatt i bruk, og var bemannet til 1. august 1958. Etter det var det holdeplass til Hardangerbana ble nedlagt i 1989.

## Eksterne lenker
* Norsk Jernbaneklubb om Mønshaug stoppested
Cornus nuttallii

***Cornus nuttallii*** er et lite løvfellende tre i kornellfamilien. 

Det blir opptil 20 meter høyt og starter å blomstre når det 2 meter høyt. Barken er korkaktig og sprukket opp i rektangulære flak, 0,5–1 cm brede. Kvistene er grønne, rødbrune eller mørkerøde. Bladene er motsatte, ovale eller omvendt eggformede, 6–15 cm lange, 3–9,5 cm brede og har 4–6 par buete sidenerver. De små blomstene sitter 40–75 sammen i et rundt hode. Det er omgitt av 4–6 hvite, av og til delvis rosa, støtteblader, som er 2,5–7 cm lange og 1,7–6 cm brede. Blomstringstiden er i april–juli, av og til med en sekundær blomstring i september–oktober. Frukten er rød, mer sjelden gul, avlang, 10–17 mm lang og 5–7,5 mm bred.  Den er moden i august–oktober. Fruktene sitter tett sammen, men er ikke vokst sammen som hos slektningen koreakornell.

*Cornus nuttallii* vokser i barskog langs den nordamerikanske stillehavskysten fra Britisk Columbia i nord gjennom Washington og Oregon til fjellene i California i sør. Det er også en isolert populasjon i Idaho. Arten dyrkes som prydplante i mange land. 

## Referanser


## Eksterne lenker
*
Doble-R

**Rignald Silvestre Recordino**, (født 31. desember 1950 på Curaçao), bedre kjent som **Doble-R**, er en curaçaosk komponist og musiker. Han er pianist, men spiller også wiri, chapi og kueru.

Doble-R debuterte på 1970-tallet og har gitt ut plater siden. Med sanger som «E mundu ta lora», «Tula Warda», «Salomon» og «Un Pueblo Mansu» brakte Rignald Recordino antilliansk musikk til et bredere publikum. I Nederland slo han igjennom i 1982 med hitten «Zullen we maar weer (een potje dansen)». Da salget stoppet opp, trakk han seg tilbake og begynte å organisere karaokekvelder hjemme hos seg selv. Med sitt nåværende band Doble-R Klásiko opptrer han kun ved spesielle anledninger.

I 2010 ble det organisert en musikalsk hyllest til hans musikk og karriere i Concertgebouw i Amsterdam. Konsertens suksess inspirerte han til å tenke på et comeback. Året etter kom han igjen i nederlandske medias søkelys da Ivette Forster lagde en dokumentaren *Doble-R su mundu ta lora* om han for tv-programmet «Het uur van de wolf» (for VPRO). Deretter turnerte han med Trafassi-vokalisten Edgar Burgos.

Han er Ridder av Oranje-Nassau-ordenen og har vunnet Cola Debrotprisen.

## Kilder
*Artikkel om premieren på dokumentaren ''Doble-R su mundu ta lora''
Rudolf Eder

**Rudolf** ***Rudi*** **Eder** (født  6. april 1925 i Sighișoara, død 7. desember 2007 i Wolfsburg, Tyskland) var en utendørshåndballspiller og -trener fra Romania. 

Eder gikk på Bergskolen i hjembyen, der han tok avsluttende eksamen i 1942. Deretter fulgte tre år som soldat i andre verdenskrig, og arbeid i familiens gartneri. 

Han var medlem av *Victoria GSMS Sighișoara* (som senere skiftet navt til *Flamura Roșie* og igjen til *CFR Sighișoara*), som vant landsmestertittelen to ganger, i 1946 og i 1948. I 1947 og i 1949 ble laget viselandsmestre. I 1948 og i 1949 var han spillende trener for laget. I 1950 (eller i 1952 ifølge andre kilder) ble han sammen med to andre lagkamerater, Hermann Kamilli og Karl Adleff, alle tre Siebenbürgen-saksere, arrestert og dømt til 13 måneders tvangsarbeid ved Donau-Svartehavskanalen. Eder var ikke bare håndballspiller, men også ishockeyspiller, som nesten alle håndballspillerne i byen, ettersom det ikke fantes treningsmuligheter for håndball innendørs om vinteren i Sighișoara. Med ishockeymannskapet ble en 4.-plass i landsmesterskapet beste resultat. 

I 1963 fikk familien, Eder sammen med kona Regine og datteren Doris, lov til å utvandre til Vest-Tyskland og de bosatte seg i Wolfsburg. Der var han sentral i opprettelsen av ishockeyklubben Wolfsburg i 1965, som han klarte å ta til regionalligaen og som per 2008 spilte i 2. Bundesliga.  

## Referanser
Cornus capitata

***Cornus capitata*** er et halvveis eviggrønt tre i kornellfamilien. 

Det blir 3–15 meter høyt, av og til 20 meter. Barken er gråbrun. Unge kvister er grågrønne og hårete. Bladene er motsatte, lansettformede, læraktige, 5–12 cm lange, 2–3,5 cm brede, har 3–4 par sidenerver og undersiden er tett dekket av hvite stjernehår. De små blomstene sitter 50–100 sammen i et rundt hode. Det er omgitt av 4 hvite, gule eller rosa støtteblader, som er 3,5–6,2 cm lange og 1,5–5 cm brede. Blomstringstiden er i mai–juli. Frukten er en rød, kulerund, sammensatt frukt, 1,5–2,5 cm i diameter. Den er moden i september–november.

*Cornus capitata* vokser i fjellskoger 1000–3200 moh. i Himalaya og Sør-Kina. Den finnes i Bhutan, India, Myanmar, Nepal, Den autonome region Tibet og de kinesiske provinsene Guizhou, Sichuan og Yunnan. Frukten er spiselig, barken brukes som medisin, og det utvinnes garvestoffer av kvister og bladverk. Arten dyrkes som prydplante i mange land, men er ikke hardfør nok til å brukes i Norge.

## Referanser


## Eksterne lenker

*
Annesley Hall

**Annesley Hall** er en «grade II» bevaringsverdig herregård ved Annesley, Nottinghamshire, Storbritannia. Det har vært sete for familien Chaworth-Musters.

Bygget skriver seg fra 1200-tallet og var bolig for Annesley-familien. Herregården gikk over til Chaworth-familien da arvingen Alice giftet seg med George Chartworth 1440. Bygget ble vesentlig utvidet på 1600-tallet. 

Lord Byron bodde på nabogodset (Newstead Abbey) og var som unggutt betatt av Mary Chaworth (1786-1832). Hun giftet seg istedet med John Musters noe som ga opphav til navnet Charworth-Musters. Chaworth-Musters ble en av de mektigste i Nottinghamshire. Lord Byrons dikt «The Dream» omhandler hjemstedet i Nottinghamshire og Mary.

Ved ombygging midt på 1800-tallet ble deler av den gamle Annesley-landsbyen tett ved revet. Familien var lakselorder i Lærdal.  Ornitologen og offiseren James Lawrence Chaworth-Musters vokste opp på stedet. En eldre bror overtok herregården mens James overtok familiens eiendom i Surnadal på Nordmøre, Norge. Familien eide på 1800-tallet også Colwick Hall, den ble solgt av James' far til en bedrift. 

Herregården ble solgt til Football Association i 1973 og deler av bygget ble revet. Anlegget ble aldri tatt i bruk som et treningssenter slik det var tenkt. En brann i 1998 skadet deler av bygget som siden 2000 har stått ubrukt og til forfall. Bygget fikk store skader i 2015 da en brann ødela to av tre etasjer.

Portnerboligen og Annesley gamle kirke regnes også som bevaringsverdige.

## Noter


## Referanser
Storhaugen

**Storhaugen** kan vise til:

*Storhaugen (bygd), ei bygd i Målselv
*Storhaugen (Målselv), en ås i Målselv
*Storhaugen (Kristiansund), en øytopp i Kristiansund
*Storhaugen (Oslo), en ås i Oslo
*Storhaugen naturreservat, et naturreservat i Brønnøy
Hubertus von Pilgrim

**Hubertus von Pilgrim** (1931–2026) var en tysk billedhugger og professor. Pilgrim studerte kunst- og litteraturhistorie og filosofi i Heidelberg. Samtidig tok han undervisning i maleri og grafikk under Erich Heckel i Karlsruhe. Han studerte billedhuggerkunst ved Universität der Künste Berlin, under Bernhard Heiliger.

Hubertus von Pilgrim utførte en rekke offentlige oppdrag i Tyskland, blant annet skulpturen av Konrad Adenauer foran den tidligere forbundsdagsbygningen i Bonn.

## Utmerkelser og priser
### Utmerkelser
*  Stort fortjenstkors med stjerne av Forbundsrepublikken Tysklands fortjenstorden (1996)
*  Den bayerske fortjenstorden (2005)
*  Pour le Mérite for vitenskap og kunst (1995, visekansler fra 2011)

### Priser
* 2008: Medaljørprisen Johann Veit Döll
* 2013: Hilde-Broër-Preis for medaljekunst

## Verker i utvalg

Adenauer Kopf 01 Bonn 20080504.jpg|Adenauer-skulpturen på Bundeskanzlerplatz i Bonn.
Todesmarsch-Mahnmal - Konzentrationslager Dachau April 1945.JPG|Minnesmerke over dødsmarsjen fra Dachau.


## Referanser


## Eksterne lenker
*
Richmond internasjonale lufthavn

**Richmond internasjonale lufthavn** (IATA: **RIC**, ICAO: **KRIC**) er en lufthavn i delstaten Virginia i USA. Lufthavnen er den tredje travleste i delstaten, etter Washington Dulles internasjonale lufthavn og Ronald Reagan Washington nasjonale lufthavn.

Det er, til tross for at den kalles internasjonal lufthavn, kun innenriks destinasjoner i USA fra lufthavnen. Tidligere var lufthavnen også militær flyplass. I tillegg til passasjerer, er lufthavnen også benyttet til transport av betydelige mengder flyfrakt.

Flyselskapet Delta Air Lines har flest avganger fra lufthavnen.

## Referanser


## Eksterne lenker
*
Christian Sommerfelt

**Christian Sommerfelt** er navnet til flere personer:

* Christian Sommerfelt (amtmann), 1746-1811
* Christian Sommerfelt (prest), 1819-1903
* Christian Sommerfelt (industrileder), 1916-2004

## Se også
* Sommerfeldt, for slekten
Mygalobas

* Se Systematisk inndeling

***Mygalobas*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En nokså liten, ensfarget matt sjokoladebrun trebukk. Antennene er litt over halvparten så lange som kroppen, den ytre delen litt sagtakkede. Pronotum er nesten kulerundt i den fremre delen, kraftig innsnevret ved roten. Dekkvingene er jevnbrede med markerte "skuldre". Beina er ganske lange, lårene er noe fortykkede i midten (ikke klubbeformede som hos mange lignende slekter).

## Levevis
Larvene utvikler seg i død ved. De voksne billene besøker gjerne blomster.
 
## Utbredelse
Arten lever i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini eller Tillomorphini
******** Slekten *Mygalobas* Chevrolat, 1862
********* *[[Mygalobas corticina]]* Chevrolat, 1862

## Kilder

* Liste over slektene
* Katalog med utbredelsesdata, europeiske og asiatiske arter 

## Eksterne lenker
* 
*
Hammarneselva

**Hammarneselva** (også skrevet *Hammerneselva*, nordsamisk: *Bealátjohka*) er ei elv i Nesseby kommune i Finnmark. Den har utspring vest for fjellet Čoskoaivi og renner mot sør, senere sørvest, i et løp som veksler mellom lange rolige partier over store myrer og noe brattere, skogkledte partier. Elva munner ut i Varangerfjorden ved Hammernes, rundt to kilometer øst for munningen til den større Bergebyelva. Hammarneselva er 16,4 kilometer lang.

Europavei 75 krysser elva ved munningen. Kraftlinjer krysser nedre del av nedbørfeltet.

## Referanser
Galeon

**Galeon** kan vise til:
* Galeon (båtprodusent), polsk båtprodusent
* Galeon (nettleser), nettleser for GNOME
Rolf Sorg

**Rolf Sorg** er en tysk-født gründer som er grunnlegger av og CEO for PM-International AG.

## Karriere
Rolf Sorgs interesse for direktesalg startet i studietiden da han ønsket å tjene litt ekstra penger. Etter noen svært vellykkede år innen forretningsdrift, bestemte han seg for å avslutte utdanningen som maskiningeniør og fokusere hele sin oppmerksomhet på forretningsdriften.

I 1993, etter at arbeidsgiveren uventet gikk konkurs, stiftet Sorg PM-Cosmetics GmbH med sitt første lager i Limburgerhof i Tyskland. I 1994 ble konsernet PM-International grunnlagt i Luxembourg. I 2009 oppnådde firmaet en årlig omsetning på 100 millioner Euro, i 2016 var årlig omsetning på 460 amerikanske dollar.

Sorg har bodd i Luxembourg siden 1998 og har luxemburgsk statsborgerskap. Han er gift med Vicki Sorg, som også er aktiv i selskapet som veldedige ambassadør. Sorg er far til 2 barn.

I 2014 ble Sorg kåret til en av årets entreprenører av den tyske publikasjonen Manager Magazin. I 2022 ble selskapet hans rangert som 9. i Direct Selling News Global 100-rangeringen.

## Utmerkelser og priser
* I 2016, på samme måte som seks ganger før, var Sorg i finalen på konkurransen «Årets gründer», som deler ut pris for høyeste nivå av konsernledelse i Tyskland og Luxembourg.

* WFDSA (World Federation of Direct Selling Association): Rolf Sorg er innvalgt i styret i WFDSA CEO av sine kolleger.

## Referanser
Sercan Leylek

**Sercan Leylek** (født 22. september 1986 i Izmir, Tyrkia) er en tyrkisk ingeniør og forfatter. Han er utdannet som softwareingeniør ved Dokuz Eylul University i Tyrkia og har arbeidet i Norge siden 2009. Leylek er best kjent i Tyrkia for sine science fiction-romaner *Cydonia* (2012) og *Piri Reis ve Nostradamus* (2015). I 2013 ble han engasjert i den politiske situasjonen i hjemlandet i forbindelse med protestene mot tyrkiske myndigheter i Gezi-parken i Istanbul. Siden dette har han også deltatt i offentlig debatt i Norge. I 2016 ble Leylek kåret til vinner av «The Top 10» en utmerkelse for første-generasjons innvandrere som har utøvd lederskap eller inntatt en ledende rolle i norsk arbeids-, samfunns- eller kulturliv. 

## Publikasjoner
* *Cydonia*. Istanbul: Hayat Yayınları, 2012 (roman). ISBN 978-605-5365-19-6
* *Piri Reis ve Nostradamus*. Postiga Yayınları, 2015 (roman). ISBN 978-605-4799-70-1
* *Mannen og muren.* Sirkel Forlag, 2017 (roman).  ISBN 978-82-93534-10-5
**Duver ve Adam*. Bilgi Yayınevi, 2019 (roman). ISBN 978-97-52208-38-4

## Referanser
Calanthemis

* Se Systematisk inndeling

***Calanthemis*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, kontrastrikt tegnede trebukker. Artene kan minne noe om vepser. De er oftest brune til brunsvarte med lyse tegninger. Antennene er spinkle og vanligvis kortere enn kroppen. Pronotum er rundet, litt innsnevret ved roten. Dekkvingene er jevnbrede eller litt avsmalnende bakover. Beina er lange og slanke. Artene i denne slekten har det litt vepselignende utseendet som er typisk for Clytini, men er ganske variable i fargen.

## Levevis
Larvene utvikler seg i død ved. De voksne billene besøker gjerne blomster.
 
## Utbredelse
Slekten er utbredt i Øst- og Sentral-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini
******** Slekten *Calanthemis* J. Thomson, 1864
********* *[[Calanthemis alembai]]* Schmid, 2016
********* *[[Calanthemis aurescens]]* Hintz, 1911
********* *[[Calanthemis bergerdostalorum]]* Schmid, 2014
********* *[[Calanthemis camerunensis]]* Adlbauer & Bjørnstad, 2012
********* *[[Calanthemis conradti]]* (Kolbe, 1893)
********* *[[Calanthemis duttoi]]* Adlbauer & Bjørnstad, 2012
********* *[[Calanthemis elongatus]]* Adlbauer & Bjørnstad, 2012
********* *[[Calanthemis flavomaculatus]]* Adlbauer, 2001
********* *[[Calanthemis gabonicus]]* (Thomson, 1858)
********* *[[Calanthemis garnieri]]* Adlbauer & Dauber, 2002
********* *[[Calanthemis hauseri]]* Jordan, 1904
********* *[[Calanthemis lerui]]* Adlbauer, 2019
********* *[[Calanthemis mocquerysi]]* (Jordan, 1894)
********* *[[Calanthemis montium]]* Hintz, 1913
********* *[[Calanthemis morettoi]]* Adlbauer, 2005
********* *[[Calanthemis myops]]* Thomson, 1864
********* *[[Calanthemis riccardoi]]* Adlbauer & Bjørnstad, 2012
********* *[[Calanthemis rufovittatus]]* Aurivillius, 1907
********* *[[Calanthemis saltator]]* (Kolbe, 1893)
********* *[[Calanthemis sanguinicollis]]* Hintz, 1913
********* *[[Calanthemis schmidi]]* Dauber, 2004
********* *[[Calanthemis scioae]]* Aurivillius, 1928
********* *[[Calanthemis spiloderes]]* Jordan, 1903
********* *[[Calanthemis subcruciatus]]* (White, 1855)
********* *[[Calanthemis temera]]* Jordan, 1903
********* *[[Calanthemis tenuis]]* Jordan, 1903
********* *[[Calanthemis thomensis]]* Aurivillius, 1910
********* *[[Calanthemis trifasciatus]]* Hintz, 1911
********* *[[Calanthemis viridipennis]]* (Lameere, 1893)
********* *[[Calanthemis wollastoni]]* (Gahan, 1909)
********* *[[Calanthemis wundanyiensis]]* Schmid, 2016

## Kilder

* Liste over slektene
* Katalog med utbredelsesdata, amerikanske arter 

## Eksterne lenker
* 
*
Christian Sommerfelt (prest)

**Christian Sommerfelt** (født 27. februar 1819 i Saltdal, død 17. juli 1903 i Oslo) var en norsk prest, stortingsrepresentant, ordfører i Nesseby og amatørbotaniker.

Han var sønn av presten og botanikeren Søren Christian Sommerfelt, og vokste opp i Saltdal, Asker og på Ringebu. Han tok artium 1837 og ble cand.theol. 1842. Han hadde diverse lærerstillinger 1842–49 og tok eksamen i samisk 1850. Som sogneprest i Nesseby 1850–59 var han bygdas ordfører 1850–53 og 1855–56. Han var senere sogneprest i Etne 1859–67, i Sør-Aurdal 1867–74 og Trøgstad 1874–1894. I alle fire prestestillingene ble han etter kort tid prost i prostiet samtidig som han beholdt sognepreststillingen. 

Han var stortingsrepresentant for Finnmark 1854–1856 og for Søndre Bergenshus 1865–1867. 

Sommerfelt bidro med flere botaniske observasjoner fra de stedene han bodde, og er særlig kjent for oppdagelsen av altaihaukeskjegg i 1851. Han ivret for en egen samisk salmebok, og laget en samisk oversettelse av Luthers lille katekisme som ikke ble trykt. Han ble medlem av Det Kongelige Norske Videnskabers Selskab i Trondheim i 1857. Hans botaniske samlinger ble testamentert til Universitetet i Oslo.

## Referanser


## Eksterne lenker
*
Sarosesthes

* Se Systematisk inndeling

***Sarosesthes*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor (15-20 millimeter), avlang trebukk, gråsvart med hvite tegninger. Antennene er litt over halvparten så lange som kroppen. Pronotum er rundet, litt bredere enn langt, svart i midten med bredt lyse kanter. Dekkvingene er litt avsmalnende bakover, med rundede "skuldre", med tegninger av buktende, lyse tverrbånd. Beina er slanke, ikke spesielt lange.

## Levevis
Larvene utvikler seg i død ved. De voksne billene besøker gjerne blomster.
 
## Utbredelse
Arten er utbredt i det østlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini
******** Slekten *Sarosesthes* J. Thomson, 1864
********* *[[Sarosesthes fulminans]]* (Fabricius, 1775)

## Kilder
* bugguide.net - bildegalleri over nordamerikanske arter
* Liste over slektene
* Katalog med utbredelsesdata, amerikanske arter 

## Eksterne lenker
* 
*
Bahia di Santa Ana

**Bahia di Santa Ana **(nederlandsk: *Sint Annabaai*) er en dyp kanal eller et sund på øya Curaçao som deler hovedstaden Willemstad i de to delene Punda og Otrobanda.

Den er halvannen kilometer lang og 90-300 meter bredt. Mot sør munner den ut i det karibiske hav; innerst i kanalen ligger lagunen og havna Schottegat.

## Referanser
De nederlandske Antillers olympiske komité

**De nederlandske Antillers olympiske komité **(*Nederlands Antilliaans Olympisch Comité*; *Comité Olímpico di Antia Hulandes*) vanligvis forkortet **NAOC** var medlem av Den internasjonale olympiske komité fra 1950 til 2011.

Det var den nasjonale olympiske komiteen i det nå oppløste landet De nederlandske Antiller, som besto av øyene Aruba (inntil 1986), Curaçao, Sint Maarten (som er en del av Kongeriket Nederlandene), og Bonaire, Sint Eustatius og Saba (som er oversjøiske deler av Nederland). Organisasjonen var en føderasjon av 31 idrettsforbund. FIFA og CONCACAF anerkjent Curaçao som etterfølger av De nederlandske Antiller.

## Se også
* De nederlandske Antiller under OL

## Referanser
Maripanus

* Se Systematisk inndeling

***Maripanus*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, blank trebukk. Den er rødbrun med svarte dekkvinger, dekkvingene har to brede, blekgule tverrbånd. Antennene er litt kortere enn kroppen. Pronotum er rundet med tre opphøyde lengdevalker. Dekkvingene er smale og jevnbrede. Beina er forholdsvis korte.

## Utbredelse
Arten er utbredt i Chile og Argentina.

## Systematisk inndeling
 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini 
******** Slekten *Maripanus* Germain, 1898  
********* *[[Maripanus quadrimaculatus]]* (Germain, 1892)

## Kilder
* Katalog med utbredelsesdata 
* BioLib - Compsocerini 

## Eksterne lenker
* Bildegalleri 
* 
*
Eburella

* Se Systematisk inndeling

***Eburella*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke og spinkle trebukker. De er lyst gulbrunlige på farge med to par lyse flekker på dekkvingene, disse har mørk rand. Antennene er tynne og lengre enn kroppen. Pronotum er mye lengre enn bredt, litt smalere enn dekkvingene, med en liten, butt tann midt på hver side noe bak midten.

## Levevis
Larvene lever i død ved, mest av løvtrær.

## Utbredelse
Gruppen er utbredt fra Colombia i nord til Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Eburiini Blanchard, 1845
******** Slekten *Eburella* Monné & Martins, 1973
******** *[[Eburella longicollis]]* Martins & Galileo, 1999
******** *[[Eburella migueli]]* Botero, 2015
******** *[[Eburella pinima]]* Martins, 1997
******** *[[Eburella pumicosa]]* Monné & Martins, 1973

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Paralissoeme

* Se Systematisk inndeling

***Paralissoeme*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, slank, brunrød trebukk. Antennene er tynne og betydelig lengre enn kroppen. Pronotum er tønneformet, dekkvingene parallellsidige med en kort, svart lengdestripe nær ytterkanten i den bakre halvdelen, kraftig punkterte. Beina er middels lange, lårene litt fortykkede med mørk spiss.

## Levevis
Larvene lever i død ved, mest av løvtrær.

## Utbredelse
Arten lever i Fransk Guyana.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ectenessini Martins & Galileo, 1998
******** Slekten *Paralissoeme* Dalens & Touroult, 2010
********* *[[Paralissoeme maculipennis]]* Dalens & Touroult, 2010

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Aposphaerion

* Se Systematisk inndeling

***Aposphaerion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og tynne, blanke, mørkt brunrøde trebukker. Antennene er tynne og noe lengre enn kroppen. Pronotum er sylindrisk til tønneformet, betydelig lengre enn bredt. Dekkvingene er jevnbrede, men en lang, tynn tann i spissen, beina slanke.

## Levevis
Larvene lever i død ved, mest av løvtrær.

## Utbredelse
Slekten er utbredt i den Neotropiske økosonen fra Costa Rica og sørover.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864
******** Slekten *Aposphaerion* Bates, 1870
********* *[[Aposphaerion fasciatum]]* (Martins, 1971)
********* *[[Aposphaerion longicolle]]* Bates, 1870
********* *[[Aposphaerion nigritum]]* Galileo & Martins, 2010
********* *[[Aposphaerion punctulatum]]* Martins & Napp, 1992
********* *[[Aposphaerion unicolor]]* (White, 1855)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*